Ο Τζέφρι Επστάιν, ο άνθρωπος ο οποίος πιστεύεται ότι με τις καταθέσεις του για το σκάνδαλο παιδεραστίας θα μπορούσε να εκθέσει σημαντικά τμήματα της οικονομικής και πολιτικής ελίτ των ΗΠΑ, βρέθηκε νεκρός στο κελί του, παρά το γεγονός ότι βρισκόταν υπό 24ωρη παρακολούθηση για τον κίνδυνο… αυτοκτονίας.

Ο Έπστάιν, ο οποίος έχει το παρατσούκλι του «διαχειριστή» των χρημάτων των πλουσίων, συνελήφθη στις 6 Ιουλίου στο αεροδρόμιο του Νιου Τζέρσει και δυο ημέρες αργότερα του απαγγέλθηκαν κατηγορίες για σεξουαλική εκμετάλλευση ανηλίκων και σύσταση και συμμορία για την σεξουαλική εκμετάλλευση ανηλίκων.

Ο Επστάιν ο οποίος δήλωνε αθώος για όλες τις κατηγορίες βρέθηκε στο επίκεντρο μιας θυελλώδους συζήτησης λόγω των πολύ στενών δεσμών του με πολιτικούς όπως ο Μπιλ Κλίντον, ο Ντόναλντ Τραμπ και ο πρίγκηπας Άντριου της βρετανικής βασιλικής οικογένειας.

Σχολιάζοντας το θάνατο του Επστάιν ο γνωστός δημοσιογράφος του Guardian, Αντίτια Τσακραμπόρτι έγραψε ότι «αρκετοί πλούσιοι θα ξεφυσούν με ανακούφιση» από την ανακοίνωση του θανάτου ενώ θέτει το ερώτημα τι πραγματικά σημαίνει να σε έχουν σε ειδική επιτήρηση για το ενδεχόμενο αυτοκτονίας.

Goodness, if true there must be a lot of rich men breathing easier this afternoon. Although it does make you ponder the meaning of the phrase ‘suicide watch’.

— Aditya Chakrabortty (@chakrabortty) August 10, 2019